هيفستس، خواوەندی تەکنەلۆژیا، لێبڕاوانە کاری لەسەر زیرەکترین داهێنانی دەکرد.
ئەو ئیشی لە سەر سیستمێکی بەرگری بۆ شا مینەس دەکرد،
شا مینەس دەیویست سنورێک بۆ داگیرکەرانی دوورگەی کریت دابنێت.
چونکە مرۆڤ و چەکە باوەکان بەکەڵکی ئەم ئەرکە نەدەهاتن،
بۆیە خواوەندە دووربینەکە، پێشنیازی سیتمێکی بەرگری تێکنەشکێنراوی کرد.
لە ئاگری شوێنی کارەکەی،
هيفستس شێوەی پیاوێکی زەبەلاحی بەخشییە داهێنانە نوێکەی.
لە برۆنزی گەشاوە درووست کرابوو و توانایەکی سەرسوڕهێنەرەی هەبوو،
بە خوێنی خواوەندەکان کاری دەکرد و روحی لە شلەی خواوەندەکان وەرگرتبوو.
ئەم پیاوە خودکارە وەک هیچ داهێنانێکی پێشوتری هيفستس نەبوو.
هيفستس، ناوی تالۆسی بەخشییە داهێنانە نوێکەی کە بە یەکەم ڕۆبۆت ئەژمار دەکرێت.
ڕۆژانە سێ جار پاسەوانە بڕۆنزیەکە بە دەوری دورگەکە دەسوڕایەوە
بۆ دۆزینەوەی داگیرکارەکان.
کاتێک ئاماژەی کەشتییەکی نزیکبووەوەی دەدیت،
بەردی زەبەلاحی دەخستە سەر ڕێگەکەی.
ئەگەر سەرنشینی کەشتییەکان ڕزگاریان بووبایە،
کەسەکەی لە ئامێز دەگرت و بە گەرمایی سینگی لەناوی دەبرد.
تالۆس بەشێوازێک درووست کرابوو، ڕۆژانە کاری خۆی بکات بە بێ هیچ هەڵەیەک.
بەڵام سەڕەڕایی هەڵسوکەوتی ڕۆبۆت-ئاسایی،
کەسایەتییەکی تایبەت بە خۆی هەبوو کە کەس درکی پێنەکردبوو.
بۆیە زوو،
لەگەڵ کەشتیەک دەبوا ڕووبەڕوو ببێتەوە کە تواناکانی تالۆسی تاقیدەکردەوە.
تاقمی بێسەروبەری کەشتییەکە پێکهاتبوون لە جاسۆن، میدیا و ئاراگۆنتەس
کە لە شەڕی قورسی داگیرکردنی دورگەی زێڕێنی فلیس دەگەڕانەوە.
سەرکێشییەکەیان بە چەندین قۆناغی تاریک تێپەڕیبوو،
تاقمە ماندووەکەی کەشتیەکە دەیانویست لە شوێنێک لەنگەر بگرن تا بحەسێنەوە.
ئەوان گوێبیستی پاسەوانی بڕۆنزی بە هێزی دورگە کریت بووبوون،
کە ئەرکی پاراستنی دوورگەکەی پێ سپێردرابوو.
بەڵام پێش ئەوەی لەنگەر بگرن، تالۆس کەشتییەکەی دیت.
ئاراگۆنتەس لە ترسی نزیکبوونەوەی تالۆس خۆی نوی کرد،
میدیای جادوگەر، چاوی کەوتە سەر بڕغویەکی گەشاوەی چۆکی تالۆس
و بیری لە فێڵێکی ژیرانە کردەوە.
میدیا پێشنیازی سەودایەکی بۆ تالۆس کرد.
بە تالۆسی گوت من دەتوانم ژیانی نەمریت پێببەخشم
لە بەرامبەر ئەو برغووە.
سەوداکەی میدیا ناخی تالۆسی هەژاند.
بە بێ ڕەچاو کردنی پێکهاتەی میکانیکی خۆی،
و ژیانی سنورداری وەک مرۆڤ، تالۆس قایل بوو.
لەو کاتەی کە میدیا جادوویەکانی دەخوێند، جاسۆن برغوەکانی لێکردەوە.
هەر وەک چۆن میدیا پێشبینی کردبوو، برغوەکان خاڵی لاوازی تالۆسن.
خوێنی خواوەندەکان وەک کانزای تواوە ڕژان و تالۆس هێزە سەرسوڕهێنەرەکەی لە دەست دا.
ڕۆبۆتەکە وەک بروسک تێکشکا.
بۆیە، ئاراگۆنتەس توانی بە ئاسانی بگەڕێتەوە ماڵەوە.
ئەم چیرۆکە نزیکی ٧٠٠ ساڵ پێش زاین تۆمار کراوە.
چەند ترسێک سەبارەت بە ژیری دەستکرد دەخاتە ڕوو.
و نەخشەڕێگەیەک بۆ خەیاڵی زانستی پێشکەش دەکات.
بەڵام بە پێی مێژووناسان، ڕۆبۆتی دێرین لە ئەفسانە زیاترن.
لە سەدەی چوارەمی پێش زاین،
ئەندازیارە یۆنانییەکان هەوڵی درووست کردنی ڕۆبۆتیان داوە
وەک ڕۆبۆتی خزمەتگوزار و ڕۆبۆتی باڵندەی فڕیو.
هیچ یەک لە داهێنانەکان وەک تالۆس بەناوبەنگ نین،
کە لە سەر دراوی یۆنانی چاپکراوە، لە سەر وێنە و گۆزەکانیش کێشراوە،
و لە شوێنە گشتی و دراماکانیش بوونی هەیە.
تەنانەت ٢٥٠٠ ساڵ لەمەوبەر،
یۆنانییەکان هەوڵیانداوە لە هێڵی جیاکەرەوەی نێوان
مرۆڤ و ئامێر تێبگەن.
و وەک ئەفسانەکانی زیرەکی دەستکردی سەردەم،
چیرۆکی تالۆس، هێندەی سەبارەت بە دڵی ڕۆبۆتە، نیو هێندە سەبارەت بە مێشکی نییە.
لە سەدەی پێنجەمی پێش زاین، بۆ کێشانی نەهامەتییەکانی تالۆس لە سەر گۆزەیەک،
وێنەکێشێک وێنەی تالۆسی مردووی کێشاوە بە شێوەیەک
فرمێسک بە سەر ڕوومەتە بڕۆنزیەکانی دێتە خوار.